104 biler dystede i går om danmarksmesterskabet i forskellige rækker og klasser. Simon Haven fra Brønderslev var en af de kører, der var med til at køre om DM-titlen i klasse 2. Inden 1. heat havde Simon Haven problemer med bilen, men det lykkedes ham at få limet en knækket stump på motoren igen, så han kunne komme ud at køre. Haven blev nummer fire i finalen i gårsdagens cup, og også nummer fire i den samlede DM-stilling. - Det er min anden bedste placering i år, så det er jeg tilfreds med, sagde Simon Haven efter løbet. Kl. 19.30 i aften viser TV2/Nord en reportage fra folkeracet.

Opsummering:
Trods regn og kulde var der i går fart over feltet på Ørnedalsbanen i Sæby.